Aalto-yliopiston kauppakorkeakoulu **Tentti 7.10.2021**

Kirjanpito (A22C00100) kello 17:00 – 19:00

Avoin yliopisto, kesä 2021

Juha Viljaranta \_\_\_\_\_\_\_\_\_\_\_\_\_\_\_\_\_\_\_\_\_

 opiskelija

Vastaa seuraaviin väittämiin merkitsemällä oheiseen vastaustaulukkoon rasti kohtaan ”oikein” tai ”väärin”. Oikeasta vastauksesta saa +2 pistettä, väärästä vastauksesta -1 pistettä ja vastaamatta jättämisestä nolla pistettä. Tentin maksimipistemäärä on 100. Tentissä saa käyttää apuna haluamaansa materiaalia. Neuvon kysyminen muulta henkilöltä tenttiä suoritettaessa ei ole kuitenkaan sallittua. Vastaustiedosto pitää palauttaa muodossa PDF tai MS-Word.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 11 | 12 | 13 | 14 | 15 | 16 | 17 | 18 | 19 | 20 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 21 | 22 | 23 | 24 | 25 | 26 | 27 | 28 | 29 | 30 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 31 | 32 | 33 | 34 | 35 | 36 | 37 | 38 | 39 | 40 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 41 | 42 | 43 | 44 | 45 | 46 | 47 | 48 | 49 | 50 |
| Oikein |  |  |  |  |  |  |  |  |  |  |
| Väärin |  |  |  |  |  |  |  |  |  |  |

VÄITTEET

Väitteissä oletetaan, että yritys tekee kirjanpitonsa suoriteperusteella ja tilikausi on kalenterivuosi, ellei ole nimenomaisesti sanottu toisin. Arvonlisäverot otetaan huomioon vain, jos ne on tehtävässä mainittu. Arvonlisäverot kirjataan nettoperiaatteella.

1. Taseessa ei saa esittää mitään varallisuuserää korkeampaan arvoon, kuin mitä saataisiin myytäessä kyseinen erä.
2. Suomalainen pörssiyhtiö voi laatia taloudellista kokonaisuutta kuvaavan konsernitilinpäätöksensä joko Suomen kirjanpitolain tai IFRS:n mukaan.
3. Tuloverotuksessa ei hyväksytä vähennettäväksi menoja, joita yritys ei ole esittänyt tuloslaskelmassaankin kuluna.
4. Jos yrityksen liikevaihto on 8 miljoonaa euroa ja henkilömäärä 40, on kyseessä pienyritys.
5. Pienyrityksenä käsiteltävän osakeyhtiön ei tarvitse esittää tilinpäätöksensä osana tasetta; pelkkä lähinnä tuloverotusta varten laadittava tuloslaskelma riittää.
6. Pienyritykset voivat tehdä halutessaan tilinpäätöksensä maksuperusteella.
7. Tase-erittelyissä kerrotaan mm. keneltä yrityksellä on saamisia.
8. Tilinavauksessa edellisen vuoden taseen summat kopioidaan alkusaldoiksi seuraavan vuoden kirjanpitoon.
9. Nousevien hintojen vallitessa keskihinnan käyttäminen varaston arvostuksessa näyttää voiton suurempana kuin Fifon käyttö.
10. Yrityksen pääkonttorikiinteistön tasearvo oli 5000 ja käypä arvo luotettavan arvion mukaan ainakin 9000. Väite: Kiinteistöön voitaisiin tehdä ainakin 3000 suuruinen arvonkorotus.
11. Yritys osti erään hyvin kannattavana pitämänsä liiketoiminnan hintaan 800 saaden vastuulleen sen varat 300 ja velat 100. Väite: Liiketoimintakaupasta syntyi taseeseen merkittävää liikearvoa 400.
12. Kohdan 11 liiketoiminta menestyi huomattavasti odotuksia paremmin. Väite: Tämän vuoksi liiketoimintakaupasta syntyneestä liikearvosta ei tarvitse tehdä poistoja ennen, kuin liikearvon käypä arvo palaa tasearvon suuruiseksi.
13. Valmistusyritys määritteli eräiden tuotteidensa hankintamenon välittömien valmistuspalkkojen, välillisten valmistuspalkkojen sekä tuotantokoneiden poistojen perusteella. Väite: Yrityksen tapa määritellä hankintameno oli kirjanpitolain mukainen.
14. Yrityksellä ei ollut lainkaan myyntisaamisia tilikaudella eikä sitä edeltävällä kaudella. Väite: Rivin myyntisaamiset saa jättää tällöin pois tilinpäätöksen taseesta.
15. SVOP-rahasto kuuluu osakeyhtiöllä vapaaseen omaan pääomaan.
16. Arvonlisäverollinen luottomyynti 300 plus alv 72 kirjattaisiin: per myyntisaamiset 372, an myynti 300 an myynnin alv 72.
17. Asiakkaalle lähetetty hyvityslasku 50 plus alv 12 kirjataan: per myynti 62, an myyntisaamiset 50 an myynnin alv 12.
18. Asiakkaalta oleva myyntisaaminen 124 (sis.alv 24) kirjataan luottotappioksi: per muut kulut 124, per myynnin alv 24 an myyntisaamiset 124.
19. Myytäväksi tarkoitetun tavaran osto Brasiliasta (lasku 200 €, laskussa alv 0%) kirjataan: per ostot 248, an ostovelat 200 an maahantuonnin alv 48.
20. Yksityisliikkeen kirjanpito pidettiin maksuperusteella. Omistaja sijoitti yritykseen 400. Väite: Omistajan sijoitus kirjataan per pankki 400 an oma pääoma 400.
21. Kohdan 20 yksityisliikkeen omistaja maksoi liikkeensä vuokran 200 omalta pankkitililtään. Väite: Tapahtuma kirjataan per muut menot 200 an velka omistajalle 200.
22. Kohdan 20 yksityisliikkeen omistaja otti oman yksityistaloutensa käyttöön liikkeeseen myyntitarkoitukseen hankittuja tavaroita, joiden hankintameno oli 250 ja tavoiteltu myyntihinta 350. Väite: Omaan käyttöön otto kirjataan per oma pääoma an varasto 350.
23. Työntekijän rahapalkka oli 3300, lounasseteliedun verotusarvo 200, ennakonpidätys 30% ja TyEl-pidätys 6%. Väite: Palkanmaksu kirjataan em. tiedoin per palkat 3500, an ennakonpidätysvelat 1050, an eläkemenot 210 ja an pankki 2240.
24. Toisen työntekijän rahapalkka oli 3000, autoedun verotusarvo 500, ennakonpidätys 40% ja Tyel-pidätys 6%. Työntekijä sai lisäksi verovapaita päivärahoja 300 ja lounasseteleitä, joista häneltä kuitenkin pidätettiin palkasta lounassetelien verotusarvo 100. Väite: Palkanmaksu kirjataan per palkat 3000, per muut menot 300, an ennakonpidätysvelat 1400, an eläkemenot 210, an muut menot 100 ja an pankki 1590.
25. Osakeyhtiön yhtiökokous päätti korottaa osakepääomaa 400 osakkeella. Osakkeiden nimellisarvo oli 10 €/kpl. Osakkaat merkitsivät jo yhtiökokouksessa maksullisen annin 200 osaketta hintaan 15 €/kpl. Loput 200 osaketta annettiin ilmaisantina vanhojen omistusten suhteessa. Ylikurssi päätettiin kirjata SVOP-rahastoon ja rahastoantiin päätettiin käyttää edellisten kausien voittovaroja. Väite: Em. tapahtumat kirjataan per muut saamiset 3000, an osakeanti 2000 ja an edellisen kausien voittovarat 1000 sekä per SVOP-rahasto an osakeanti 2000.
26. Osakeyhtiö oli saanut ja kirjannut maksun päättämästään osakepääoman korotuksesta 4000. Korotus ilmoitettiin rekisteröitäväksi ja pian saatiin ilmoitus korotuksen rekisteröinnistä. Väite: Tämän jälkeen kirjataan per osakepääoma an osakeanti 4000.
27. Osakeyhtiön oman pääoman sisältö oli seuraava: osakepääoma 500, vararahasto 800, sijoitetun vapaan oman pääoman rahasto 400, käyvän arvon rahasto 100 ja edellisten kausien voitot 600. Yrityksen rahoitustilanne oli hyvä. Väite: Maksimi jaettavan osingon määrä olisi em. tiedoin 1000.
28. Yrityksellä oli pitkäaikainen (5v.) kertalyhenteinen laina USD 10 000, jonka kirjanpitoarvo oli 9000 euroa. Tilinpäätöshetkellä dollarin kurssi oli 0,95. Väite: Realisoitumaton kurssitappio 5000 voidaan aktivoida siirtosaamisiin ja kirjata kuluksi sen realisoituessa lainaa lyhennettäessä.
29. Yrityksellä oli myös pitkäaikainen laina SEK 50 000, jonka kirjanpitoarvo oli 5000 €. Tilinpäätöshetkellä SEK-kurssi oli vain 0,08 euroa. Väite: Realisoitumatonta lainan kurssivoittoa ei ole pakko tulouttaa tilinpäätöksessä, joten lainan osalta voidaan tehdä kirjaus: per lainat 1000 an siirtovelat 1000.
30. Yritys vastaanotti 1.11. tuotantokoneen, jonka hankintameno oli 6500, jäännösarvo 500 ja arvioitu pitoaika viisi vuotta. Koneen asennus- ja koekäyttöaika kesti kolme kuukautta, joten kone otettiin tuotannolliseen käyttöön seuraavan vuoden puolella 1.2. Väite: Koneesta ei tehdä suunnitelman mukaista poistoa tilinpäätöksessä vielä hankintavuonna.
31. Tehtävän 30 koneen maksimipoisto sen hankintatilikauden tuloverotuksessa olisi 1625.
32. Yritys myi 1.7. erään rakennuksensa hintaan 4000. Rakennuksen tasearvo oli tilikauden alussa 2800 ja suunnitelmapoistot 400 per vuosi. Rakennuksesta oli tehty ylipoistoa verotusta varten yhteensä 500. Väite: Rakennuksen myynti kirjataan per poistot 200 an rakennus 200, per kertynyt poistoero 500 an poistoeron muutos 500 sekä per pankki 4000 an rakennukset 2600 an muut tuotot 1400.
33. Yrityksellä oli tapana tehdä takuuvarausta 1% liikevaihdosta tulevien takuuvelvoitteiden aiheuttamien kustannusten kattamiseksi. Takuuvaraus oli tilikauden alussa 50 ja tilikauden liikevaihto 4800. Väite: Tilinpäätökseen tehdään takuuvarauksen osalta kirjaus per pakolliset varaukset an muut kulut 2.
34. Yritys sai käynnistysavustusta 5000. Väite: Yritys voi kirjata avustuksen pienentämään käynnistysvuoden palkkakuluja kirjauksella per pankki an palkat 5000.
35. Yritys maksoi (ja kirjasi muihin menoihin) 1.9. vakuutusmaksua 600 kaudelta, joka ulottui maksuhetkestä 12 kuukautta eteenpäin. Väite: Vakuutusmaksu tulee jaksottaa tilinpäätöksessä kirjauksella per siirtosaamiset an muut menot 400.
36. Yrityksen lainasta 5000 (saldo 31.12.) oli viimeksi maksettu 1.11. korkoa (6% p.a.) summa 300 ja vuotuinen lyhennys 1000. Väite: Tilinpäätöksessä tulee tehdä korkojaksotus kirjauksella per korkomenot an siirtovelat 50.
37. Liitteenä on erään osakeyhtiön tuloslaskelma ja tase (yksinkertaistettuina). Väite: Liitteen yrityksen kannattavuus näyttää parantuneen vuonna 2 ja olevan hyvällä tasolla.
38. Liitteen yrityksen quick ratio oli vuonna 2 noin 1,2 ja maksuvalmius vaikutti olevan hyvällä tasolla.
39. Liitteen yrityksen vakavaraisuus näyttää parantuneen selvästi ja olleen vuonna 2 jo hyvällä tasolla.
40. Liitteen yrityksen investointien määrä vuonna 2 näyttää olleen 38.
41. Liitteen yrityksen jakamien osinkojen määrä vuonna 2 näyttää olleen 51.
42. Pörssiyhtiön voitto oli 4,29 M€, osakkeiden määrä 2,65 miljoonaa kappaletta ja osakekurssi 32,7 euroa. Yhtiön taseen oma pääoma oli 54,2 M€ ja jaettavaksi päätetty osinko yhteensä 2,1 M€. Väite: yrityksen P/E-luku oli 17,1.
43. Tehtävän 42 yhtiön P/B-luku oli 1,6.
44. Tehtävän 42 yhtiön efektiivinen osinkotuotto oli 2,4%.
45. Leasingtapauksessa vuokralleantaja saa vähentää koko hyödykkeen ostohintaan sisältyvän arvonlisäveron heti hyödykkeen hankittuaan, mutta joutuu maksamaan arvonlisäveroa vasta sitä mukaa, kun vuokratuloja hyödykkeestä kertyy.
46. Jos osakeyhtiön oma pääoma painuu tappioiden vuoksi negatiiviseksi, on yhtiön hallituksen tehtävä ilmoitus kaupparekisteriin oman pääoman menettämisestä. Väite: Ilmoitusta oman pääoman menettämisestä ei tarvitse tehdä ennen, kuin ensimmäinen virallinen tilinpäätös on vahvistettu.
47. Suunnitelmapoistopakko ei koske yhdistyksiä eikä asunto-osakeyhtiöitä.
48. Pienen osakeyhtiön yhtiökokous päätti jakaa osinkona aiemman osakepääoman 8000 euroa, koska vaatimus osakepääomasta poistui vuonna 2019. Väite: Osingonjako oli osakeyhtiölain mukainen.
49. Emoyhtiö jakoi tytäryhtiölleen konserniavustuksena 5 miljoonaa euroa. Väite: Annettu konserniavustus esitetään tuloslaskelmassa muuna rahoituskuluna.
50. Yritys myi toimitilarakennuksensa ja sai siitä myyntivoittoa 4 M€. Yritys oli jo hankkimassa tilalle uutta kiinteistöä. Väite: Em. myyntivoitto on verollista tuloa EVL:n mukaan, mutta sen verotus voidaan välttää tekemällä käyttöomaisuuden jälleenhankintavaraus.

Liite:

|  |  |  |
| --- | --- | --- |
| ViKa Oy |  |  |
| **Tuloslaskelma** | vuosi 2 | vuosi 1 |
| Liikevaihto | 1125 | 1178 |
| Muut tuotot | 37 | 0 |
| Ostot | -502 | -561 |
| Varaston muutos | -21 | 38 |
| Henkilöstökulut | -311 | -324 |
| Poistot | -127 | -142 |
| Muut kulut | -55 | -65 |
| Liikevoitto | 146 | 124 |
| Rahoituskulut | -23 | -22 |
| Poistoeron muutos | -20 | -15 |
| Verot | -20 | -17 |
| Tilikauden tulos | 83 | 70 |
|  |  |  |
| **Tase, vastaavaa** |  |  |
| Koneet ja kalusto | 364 | 326 |
| Varastot | 61 | 82 |
| Myyntisaamiset | 149 | 165 |
| Siirtosaamiset | 14 | 6 |
| Pankkitili | 55 | 38 |
| Yhteensä | 643 | 617 |
|  |  |  |
| **Tase, vastattavaa** |  |  |
| Osakepääoma | 50 | 50 |
| Ed. tilikausien voitot | 93 | 74 |
| Tilikauden tulos | 83 | 70 |
| Kertynyt poistoero | 53 | 33 |
| Takuuvaraukset | 10 | 0 |
| Pitkäaikaiset pankkilainat | 171 | 202 |
| Lyhytaikaiset pankkilainat | 104 | 110 |
| Ostovelat | 41 | 47 |
| Siirtovelat | 38 | 31 |
| Yhteensä | 643 | 617 |